1997—2000 йылдарҙа Сибай дәүләт башҡорт драма театрында, артабанxa0— Сибай филармонияһында эшләй. Сибай театрындағы беренсе ролеxa0— «Уйламай һөйләһәң…» (пьеса авторы В. Лазарев, режиссеры В. Йосопов) спектаклендәге Таңһылыу роле. Йәш актриса йыр конкурстарында ҡатнаша. Ижади псевдонимы итеп ҡартатаһының исемен ала. 1812 йылғы Ватан һуғышында ҡатнашҡан һәм Парижға тиклем барып еткән ата-бабалары хөрмәтенә ҡушылған ҡартатаһының исеме аҫтында уны тамашасы белә, яратаxa0— Фирүзә Париж.